เรื่องร้องเรียน (ไม่ระบุ) วันที่ 2023-02-26 08:22:19 — แขวงดินแดง เขตดินแดง กรุงเทพมหานคร
ผมมีเรื่องอยากจะให้ ผู้ว่าชัชชาติช่วยครับผมเป็นนักกายภาพบำบัด ทำงานที่ ศูนย์บริการสาธารณสุข สํานักอนามัย กรุงเทพมหานคร ทำงานได้มาเป็นระยะเวลา ประมาณ 4 ปีแล้ว นักกายภาพบำบัด ได้มีบทบาทในการ ป้องกัน รักษา และฟื้นฟูคนไข้สามารถทำให้คนไข้หลอดเลือดสมอง (Stroke)ที่มีการอ่อนแรงร่างกาย กลายเป็นคนไข้ติดเตียงสามารถกลับมาเดินหรือใช้ชีวิตประจำวันเองได้ ผมรู้สึกมีความสุขในการทำงานและสามารถร่วมงานกับทีมงานได้ทุกคนและเป็นสถานที่ที่ผมสามารถที่จะได้ช่วยเหลือผู้ป่วยอย่างเต็มที่ได้ลงชุมชน ได้เยี่ยมบ้านคนไข้ ได้ออกประเมินเอกสารรับรองความพิการ  และผมก็ได้เห็นว่าท่านมีนโยบายที่จะให้คนที่เก่งและมีความสามารถมาช่วยกันพัฒนากรุงเทพ แต่นักายภาพบำบัด ประจำศูนย์บริการสาธารณสุข สํานักอนามัย กรุงเทพมหานคร ยังไม่มีตำแหน่งบรรจุเป็นข้าราชการ จึงทำให้คนที่เก่ง และมีความสามารถ เข้ามาทำงานและเมื่อเห็นว่าไม่มีความก้าวหน้าในการงาน  และวิชาชีพ ไม่มีความมั่นคง และได้ทยอยเปลี่ยนงานไปทีละ คน หรือ สองคน ผมที่ทำงานมา 4 ปี ก็รู้สึกเสียดายในความสามารถและประสบการณ์ของหลายคน แต่ก็เข้าใจเพราะทุกคนที่เปลี่ยนงานไปต่างได้บรรจุในกระทรวงอื่นหรือหน่วยงานอื่น ผมได้แต่แสดงความยินดีแต่ก็เสียดายทรัพยากรบุคคลอันมีค่าให้กับหน่วยงานอื่น และทำให้สำนักอนามัยขาดนักกายภาพบำบัดที่เก่ง และมีประสบการณ์ ผมซึ่งในอนาคตถ้าได้งานที่มั่นคง และมีสวัสดิการดีกว่านี้ผมก็อาจจะต้องไป เพื่อครอบครัวและความเจริญก้าวหน้าทางหน้าที่การงาน
ป.ล. นักกายภาพบำบัดบางท่านทำงานมา 11 ปี แล้วยังไม่มีตำแหน่งบรรจุเป็นข้าราชการเลย ครับ ผมเป็นนักกายภาพบำบัด ตัวเล็กๆๆคนหนึ่งที่อยากจะพัฒนาการบริการกายภาพบำบัดทั้งในคลนิก และชุมชน อยากจะเขียนโครงการหรือจัดกิจกรรมต่างๆเพื่อช่วยเหลือคนไข้และพัฒนาคุณภาพชีวิตของคนไข้ ก็ไม่สามารถทำได้เพราะเป็นบุคคลภายนอกช่วยปฎิบัติงานราชการ ไม่ใช่ข้าราชการ ไม่สามารถขออนุมัติโครงการ หรือเขียนโครงการเองได้   จึงขอเรียกร้องตำแหน่งบรรจุข้าราชการ นักกายภาพบำบัด ประจำศูนย์บริการสาธารณสุข สำนักอนามัย กรุงเทพมหานคร เพื่อการพัฒนางานกายภาพบำบัด และยกระดับการให้การให้บริการ ที่จะส่งผลดีต่อคนไข้ในอนาคต เพราะนักกายภาพบำบัดที่ปฎิบัติงานที่ศูนย์บริการสาธารณสุข สํานักอนามัย กรุงเทพมหานคร มีศักยภาพเท่ากับนักกายภาพบำบัด ที่ปฎิบัติงานในโรงพยาบาล